Prezidentské voľby v Rusku v roku 2024

Prezidentské voľby v Rusku v roku 2024, v poradí ôsme voľby prezidenta Ruskej federácie, sa uskutočnili v dňoch 15. až 17. marca 2024. Vo voľbách kandidovali štyria kandidáti. S 88,48 % hlasov vyhral voľby súčasný prezident Vladimír Putin, najvyšším  percentuálnym podielom hlasov v prezidentských voľbách v postsovietskom Rusku. Inaugurácia Putina do jeho piateho mandátu je naplánovaná na 7. mája 2024.

Putin sa vďaka zmene ruskej ústavy, potvrdenej referendom v roku 2020, mohol uchádzať o znovuzvolenie napriek tomu, že post prezidenta zastával už štyrikrát. V auguste 2023 hovorca prezidenta Putina, Dmitrij Peskov uviedol, že tieto voľby sa teoreticky ani nemusia organizovať, pretože je jasné, že ich opäť vyhrá Putin. Denníku The New York Times povedal, že ruské prezidentské voľby „nie sú skutočná demokracia, je to nákladná byrokracia“, a predpovedal, že Putin bude zvolený viac ako 90 percentami hlasov.

Na posledný deň volieb plánuje opozícia podujatie s názvom Poludnie proti Putinovi.

 Zaregistrovaní kandidáti 
 Vladislav Davankov – podpredseda Štátnej dumy zo strany Noví ľudia
 Nikolaj Charitonov – bývalý plukovník KGB, člen Komunistickej strany Ruskej federácie, neúspešný protikandidát Putina v prezidentských voľbách v roku 2004 
 Leonid Sluckij, predseda Liberálno-demokratickej strany Ruska
 Vladimír Putin – prezident Ruska v rokoch 1999 – 2008 a znovu od roku 2012

 Osobnosti, ktoré oznámili kandidatúru 
 Igor Girkin – ruský ultranacionalista, odsúdený v roku 2022 holandským súdom na doživotie za zostrelenie letu Malaysia Airlines v roku 2014, a v januári 2024 uväznený v Rusku na 4 roky za kritiku Putina
 Boris Nadeždin – bývalý poslanec a člen Zväzu pravicových síl, kandiduje za stredopravicovú Občiansku iniciatívu
 Dmitrij Nosov – bývalý reprezentant Ruska v džude a sambe, bronzový olympijský medailista z roku 2004
 Maxim Oreškin – ruský ekonóm, člen strany Jednotné Rusko, ekonomický poradca prezidenta Putina
 Lev Šlosberg – opozičný politik a novinár, riaditeľ denníka Pskovskaja gubernija, člen politickej strany Jabloko
 Jekaterina Duncovová – novinárka, v rokoch 2019 – 2022 zastupiteľka v Rževe. Ústrednej volebnej komisii odovzdala 20. decembra 2023 dokumenty potrebné pre účasť vo voľbách. Komisia však 23. decembra registráciu jednomyseľne zamietla.

 Nemožnosť kandidatúry 
 Alexej Navaľnyj, popredný opozičný politik, kvôli odsúdeniu nemohol kandidovať do roku 2028, 16. februára 2024 zomrel.

 Výsledky 
KandidátStranaHlasy%Vladimir PutinnestraníkPodporovaný stranami Jednotné Rusko, Spravodlivé Rusko – Za pravdu, Rodina, Ruská strana dôchodcov za sociálnu spravodlivosť, Strana podnikateľov, Ruský všeľudový zväz a Demokratická strana Ruska. 88,48Nikolaj CharitonovKomunistická strana Ruskej federácie4,37Vladislav DavankovNoví ľudia3,90Leonid SluckijLiberálno-demokratická strana Ruska3,24Spolu100Platné hlasy98,43Neplatné hlasy1,57Všetky hlasy100Registrovaní voliči/Účasť77,49Zdroj: Rapsi News

 Poznámky 

 Referencie 

 Iné projekty 

 Zdroj 

Kategória:Voľby v Rusku